স্টাফ রিপোর্টার ॥ ভগবান শ্রীকৃষ্ণের শুভ জন্মাষ্টমী উপলক্ষে জেলা পূজা উদযাপন পরিষদের উদ্যোগে বর্ণাঢ্য শোভাযাত্রা অনুষ্ঠিত হয়েছে। গতকাল সকালে স্থানীয় শ্রীশ্রী মহাপ্রভু আখড়া প্রাঙ্গণ থেকে শোভাযাত্রাটি বের হয়ে শহরের প্রধান প্রধান সড়ক প্রদক্ষিণ করে। এর আগে সংক্ষিপ্ত আলোচনা সভায় প্রধান অতিথি ছিলেন জেলা প্রশাসক মাহমুদুল কবীর মুরাদ। বিশেষ অতিথি ছিলেন পুলিশ সুপার বিধান ত্রিপুরা, অতিরিক্ত জেলা প্রশাসক (সার্বিক) ফজলুল জাহিদ পাভেল, মন্দিরভিত্তিক শিশু ও গণশিক্ষা কার্যক্রমের সহকারী পরিচালক মোঃ আকরাম হোসেন, ইসকন অধ্যক্ষ উদয় গৌর দাস ব্রহ্মচারী, শ্রীশ্রী মহাপ্রভু আখড়া পরিচালনা কমিটির সভাপতি অজিত কুমার পাল, জেলা পূজা উদযাপন পরিষদের সাবেক সাধারণ সম্পাদক শংকর পাল, বিভাগীয় সাংগঠনিক সম্পাদক শংখ শুভ্র রায়। সভায় সভাপতিত্ব করেন জেলা পূজা উদযাপন পরিষদ সভাপতি অ্যাডভোকেট ...